खत्म नहीं हुई कांग्रेस-AAP गठबंधन की उम्मीद, कांग्रेस ने दिया नया फॉर्मूला, जानें क्या फंसा है पेच  
कांग्रेस ने दिया नया फॉर्मूला
दिल्ली में मांगी तीन सीटें
AAP चाहती है छह सीटें
बता दें, सूत्रों के मुताबिक गठबंधन को लेकर शनिवार को कांग्रेस की हुई बैठक राहुल गाधी ने आम आदमी पार्टी से हाथ न मिलाने का फैसला किया था. हालांकि, इसकी आधिकारिक पुष्टि नहीं की गई है. पार्टी नेताओं से रायशुमारी के बाद राहुल गांधी ने तय किया कि दिल्ली में कांग्रेस अकेले ही चुनाव लड़ेगी. साथ ही बताया गया था कि इससे पहले दिल्ली कांग्रेस की स्क्रीनिंग कमेटी ने आम आदमी पार्टी से गठबंधन की अटकलों के बीच राष्ट्रीय राजधानी की सात लोकसभा सीटों पर उम्मीदवारों के नाम छांटने के लिए शनिवार देर रात बैठक की. पार्टी सूत्रों ने बताया कि कमेटी को पिछले महीने सात लोकसभा सीटों के लिए मिले 80 आवेदनों में से नाम छांटने का काम सौंपा गया है.
पार्टी के एक वरिष्ठ नेता ने बताया कि औसतन हर सीट के लिए दो-तीन नाम छांटे जाएंगे और उम्मीदवारों के अंतिम चयन के लिए आला कमान को नई सूची भेजी जाएगी. आम आदमी पार्टी के साथ कांग्रेस के गठबंधन के बारे में फैसला पार्टी प्रमुख राहुल गांधी को करना है.
Video: कांग्रेस-AAP गठबंधन की उम्मीद बाकी